
NOS caya grandi, Caya G.F. Betico Croes den e ultimo fin di añanan ta cono- 
ciendo un bida diferente dunando e temporada di fin di aña e toke special di 
un Aruba di antes. Esaki tawata e vision di Gabinete Wever-Croes, pa trece 
movimiento di progreso y ambiente bek den nos centronan di ciudad. Nos 
hendenan por disfruta di un G.F. Caya Betico Croes cu ambiente renoba treci- 
endo recuerdonan bunita di con nos centro di ciudad di Oranjestad tawata 
antes mientras ta disfruta di loke tiendanan tin di ofrece pa hopi ciudadano 
di nos pais. Un temporada importante pa comercio den nos centro di ciudad. 

Pa cuminsa e ambiente di Pasco y Aña Nobo, diahuebs 28 di november a 
tuma luga e Cendemento di Luz pa 6.00 pm den G.F. Caya Betico Croes dilanti 
di Penha. Gruponan di Gaita Las Unicas Fabolusas y Los Gaiteros Reales de 
Aruba a trece e ambiente di Pasco cu gaitanan cu ritmo bailabel poniendo e 
publico grandi presente gosa di nan presentacion. 



Prome Minister Minister Evelyn Wever-Croes den nomber di Gobierno di 
Aruba ta felicita AREA pa e apertura di fin di aña den G.F. Caya Betico Croes. 
Lo bay tin diferente actividadnan durante e proximo simannan prome cu nos 
yama e decada nobo bon bini. Aruba completo ta keda invita pa bishita playa. 
Famianan hunto por disfruta di tur ambiente y tur loke tiendanan tin pa of- 
rece specialmente pa e dianan di fiesta nos dilanti. 




Nos ta ofrece trankiCuCacC, 
proiehando nos comuniddcC 

Pa mas informacion yama 582 7252 

SITUACION Dl CALAMIDAD 
NA HOH TA SIGUI 

E crisis cybernetico na dr.Horacio E.Oduber Hospital ta 
su di dos siman caba. E ultimo dianan el'a wordo mane- 
ha conforme ley door di un decreto gubernamental cu 
a keda anuncia diaranson ultimo laat anochi. 

Team di maneho di Calamidad Nacional despues di a 
evalua e situation yegando e 72 ora, conhuntamente cu 
Minister President Evelyn Wever-Croes ta haya necesa- 
rio pa bin cu un decreto gubernamental pa siguiente 
72 ora conforme ley. 

Team di Calamidad Nacional ta di opinion cu e decreto 
gobernamental ta necesario pa garantisa cu e Crisis 
no bira un Calamidad. Minister President Evelyn Wev- 
er-Croes mes momento ta sigura cu e salud di pash- 
ent y salubridad publico ta garantisa pa cu dr.Horacio 
E.Oduber Hospital y Aruba. 



SERENITY ESCAPE 


Indulge your mind, body, and soul in a 50-minute relaxation massage for only AWG130 
Upgrade to a stress relief massage for AWG10 or deep tissue massage for AWG 20 


To schedule an appointment contact us at 527.2525 

Promotion valid till December 15, 2019 


|H THE RITZ-CARLTON SPA 


ARUBA 

35 persona ilegal a bolbe trata 
na drenta Aruba via lama 



DIASABRA anochi(ll’or p.m) pa diadomingo marduga radar a capa 
ta movecion di un boto direccion Aruba. Mesora esaki a lanta nan sos- 
pecho cu lo por ta trata di boto cu ilegal. 

Kustwacht mesora a saca un Metalshark, esaki tawata 3 miya pa zuid 
di Manchebo Hotel. Ey nan ta topa cu un boto di 28 pia, abordo 34 
hende homber y 1 muhe. 

Bou e scol ta nan a haya instruccion pa drenta Waf di Oranjestad. 
Unabes na e Waf di Oranjestad nan a cuminsa cu e proceso cu ta stan- 
dard pues haci preguntanan y rista e boto completo pa cos nan ilicito. 
Si lo por tawata tin mes, prome cu e Metal shark yega ta benta esaki/ 
nan den lama. 

Despues tur hende lo a wordoponi den un Bus y hiba e base di Guarda 
Nos Costa na Sabana Berde. 

Debi cu ta trata di un cantidadgrandi di hende, mester a avisa otro De- 
partamentonan manera Rampen Bestrijding, DVG (Directie Volks Ge- 
zondheid) y Dimas trata posibel peticionnan di Asilo cu lo bin dilanti. 
Un pabien na Kustwacht Caribisch Gebied, cu a bin ta score constan- 
temente ultimamente. 

Loke antes bou otro departamentonan (ariba tera) no tawata e caso 
mester bisa lamentablemente. 

CORSOU 

Diadomingo anochi e Dash 8 di Kustwacht a señala un boto sospechoso 
den awanan territorial di Corsou. Abordo tabatin un grupo grandi di 
persona. A manda e Metal Shark direcciondi e boto pa inetrcepta esaki. 
A Bordo tabatin 42 persona indocumenta, di cual 29 ta hende homber y 
13 hende muhe. Nan a keda deteni mesora. A mira durante e persecu- 
cion cu nan a tira algo den lama. A busca pa esaki pero sin resultado. 

Aruba nunca lo perde 
Padu Tata di Cultura 


PA : Victor (Toko) Winklaar 


DIABIERNA ultimo comunidad a wordo conmovi pa e noticia 
di fayecimento di Tata di Aruba su cultura, esta Juan Chabaya 
Lampe, miho conoci como Padu del Caribe na e bunita edad di 
99 aña. 

Un persona kende a converti su mes den e baluarte di musica di 
nos pais y mientras cu Aruba ta un isla di hopi talento musical, 
historia ta demostra cu ningun otro a alcansa e nivel di populari- 
dad cultural cu Padu a logra aña tras di aña. 

Despues cu su fayecimento a bira conoci, practicamente tur ra- 
dio emisora y medionan di comunicacion, a dedida tempo na 
no solamente participa e noticia tristo aki na pueblo pero na mes 
momento a cuminsa repasa su historia tanto esun musical como 
personal.Den hopi di e noticianan aki y reconocimentonan cu a 
wordo scucha despues, a menciona cu ‘Padu a bay laga nos’ y 
tambe cu ‘Aruba a perde un baluarte di musica’ caminda cu sin 
duda esey ta berdad pero di otro banda nos por conclui cu esaki 
no ta asina. 

E historial di Padu del Caribe, su logronan musical y cultural, 
ta pone cu Aruba nunca lo perde Padu, nunca lo lubida loke el 
a construi riba tereno musical, cultural y di arte, lolce ta pone 
cu su persona ta un persona cu nos por considera di ta inmortal 
manera otro figuranan grandi di otro paisnan rond mundo. 

E solo hecho cu Padu hunto cu otro musiconan grandi di nos 
pais manera Rufo Wever y Hubert Booi, na aña 1976 a com- 
pone e bunita wals ‘ Aruba Dushi Tera’ cu despues a wordo con- 
verti den e Himno Nacional di nos pais, ta pone cu su nomber y 
logronan lo biba pa eternidad. Hechonan cu lo no muri nunca, 
logronan cu lo pasa di siglo pa siglo, di generacion pa genera- 
cion y cu semper pueblo lo canta cu tur honor posibel y cu a 
converti Padu del Caribe, Rufo Wever y Hubert Booi, den figu- 
ranan cu nunca mas lo desaparece for di historia di nos pais, for 
di curason di nos pueblo. 

Un himno cu ta resona den curason y mente di tur Arubiano ora 
cu e wordo toca, cual sea e ocasion, cu palabranan cu ta yena 
tur hende di orguyo ya cu e ta e simbolo di un amor sin igual cu 
tur cu a nace riba e pida baranca aki ta sinti ora cu nos himno 
wordo scucha. 

Padu a establece su mes den e mundo musical den diferente 
forma y tempo cu nos planta di television Tele-Aruba a wordo 
funda, tabata Padu kende semanalmente tabatin e unico show 
musical cu e planta tabata pasa, gesponsor pa ESSO cu tambe 
ta otro recuerdo di historia di nos pais. 


No ta solamente Aruba Dushi Tera a converti Padu den un figu- 
ra musicial pa historia di nos pais pero otro obranan grandi el a 
sigui presenta, entre nan un otro grandi, cu ta e wals “T’abo So’ 
cu tambe a bira un piesa cu a wordo toca no solamente aki na 
Aruba pero na otro paisnan caminda e grandesa musical di Padu 
tambe a haya atencion y reconocimento grandi. 

Loke sin duda ta algo satisfactorio ta cu pueblo di Aruba, henter 
comunidad semper a reconoce e grandesa di e gran persona aki, 
e gran musico y artista aki, kende su caracter amabel semper a 
atrae grandi y chikito. 

Padu ta un di e poco artistanan cu nos a conoce aki na Aruba cu 
su estilo musical a lucha y sobrebibi contra tur tipo di musica, 
tanto local como intemacional y semper a wordo reconoci ya 
cu realmente su talento musical compaña pa un caracter di un 
persona di tur hende, a pone cu pueblo a stima Padu asina hopi 
y na tur momento, caminda na unda cu el a asisti of efectua 
un bishita, pueblo a reconoce e yiu di tera aki como un idolo 
grandi, un Rubiano cu tur hende ta orguyoso di tin como com- 
patriota. 

Amba no a perde Padu, nos mundo musical no a perde un balu- 
arte y nos cultura no a perde su Tata di cultura, ya cu tur lolce 
Padu a logra riba tereno musical, riba tereno di composicion, 
riba tereno di arte, ya caba ta ancra profundamente den un 
pueblo cu semper a stima su persona den un forma hopi special. 

Historia awor lo sigui retene su memorianan, su logronan y lo 
sigura nos pais, nos pueblo cu su memoria lo sigui perdura pa 
semper y ta keda na cada un di nos, pa sigui fortalece su logro- 
nan y musiconan sigui duna reconocimento na tur loke el a 
traha y composita, lagando esakinan como herencia balioso di 
henter un pueblo. 

Padu a lucha hopi ultimo añanan cu su salud pero su gana pa 
bida mey mey di su pueblo, semper a resalta riba cara c’un son- 
risa unico, cu semper a mustra su aprecio grandi pa e forma 
con pueblo di Amba a stim’e den un forma unico, den un forma 
super special. 

E amor alci di pueblo di Amba pa Padu, lo percura cu e lo 
ta presente na tur momento den cada cas, den cada ceremonia 
grandi manera entre otro fiestanan nacional. 

Padu a composita otro piesa sumamente conoci tambe, cu a car- 
ga e titulo di “Te aworo” y ta cu e gran obra musical aki tambe 
pueblo lo bisa Padu, ‘T’e Aworo’! 

Gradiciendo e empleadonan excepcional na Playa Linda 

Hubiladonan poni den spotlight durante cena festivo 



DEN un obra di gracia, coincidiendo cu “Thanksgiving”, 
Playa Linda Beach Resort recientemente a honra diesseis 
miembro balioso di nan team, kendenan cada un a yega 
un marcapaso di trabou di aniversario e aña aki. Un cena 
festivo marcando e ocasion recientemente a keda celebra na 
Palms restaurant na Hyatt Regency. 

E hubiladonan di e aña aki ta representantenan veterano 
di e departamento di Housekeeping cu Maira Riddersta- 
at, Florencia “Gloria “ Koolman y Jolanda Roza un biaha 
reconoci pa nan carera di 30 aña na Playa Linda. Nan ta- 
bata entre e tantisimo hubilado di dobel digit unda Santo 
Rodriguez y Maria Matos a keda reconoci pa nan dedicacion 
exhibi den transcurso di un impresionante carera di 20 aña 
largo; Adilson Silva, Milda Ras, Luc Broekman, Nigaima 
Ascencion y Pedro Partidas reconoci pa nan contribucion 
atrabes di un carera di 15 aña; y Jomar Abian galardonado 
pa 10 aña di excelente trabou. 

Similarmente balioso miembronan di team, cu a desplega 
abilidadnan resaltante durante 5 aña di servicio na e re- 
sort, ta Reidson Costa, Laura Sanchez, Sebastian Carde- 
nas, Mario Tromp y Aldrick Krozendijk. 



E celebracion di Thanksgiving en grupo ta ofrece e opor- 
tunidad pa tanto e cara como e tras di cortina, bin hunto 
den un celebracion intimo, cu hubiladonan representando 
e diferente departamentonan, incluyendo Housekeeping, 
Maintenance, Grounds, Front Office y Human Resources. 
Cada hubilado ta parti importante di e team como tambe 
un altamente balora miembro di e famia di Playa Linda. E 
nucleo di e mision di e resort semper tabata pa crea un am- 
biente di cas leu di cas tanto pa miembronan doño di time- 
share como invitadonan pero tambe pa esnan cu a scohe pa 
haci un carera na Playa Linda. 

Henter aña largo, empleadonan ta ser brinda oportunidad 
di entrenamento, evento di team building y excursionnan 
como reconocimento y oportunidad pa desaroya nan mes. 
Tur tres di e housekeepernan conmemorando 30 aña a sa di 
subi pa rangonan di lider y tene posicionnan supervisional. 

E evento di Thanksgiving tabata e culminacion di diferente 
manera den cual reconocimento y gratitud ta keda expresa 
na miembronan individual di ekipo. Durante di e recien 
cena di Thanksgiving, cada empleado un biaha mas ta keda 
reconoci y entrega un plakaat pa conmemora nan hopi aña 
di fiel servicio excelente. 

Miembro di fraccion di AVP Robert Candelaria 

Minister ta papia di crecemento di economia cu Banco Central ta mira otro 


NA 2009 ora cu gabinete Mike Eman I a 
asumi responsabilidad den gobemacion, a bin 
haya un finansa publico desastroso, caminda 
pueblo su poder di compra tabata igual cu na 
e momentonan aki, esta cu placa no ta yega. 

E tempo ey e situaciona ki a wordo crea pa e 
vision di gobiemo di MEP, esta introduccion 
di BBO, cu a percura pa hopi problema den 
hopi cas rond Amba y awe e mesun cos ta 
tumando luga, Parlamentraio Robert Cande- 
laria ta mustra. 

“Siman pasa Minister di Finansa durante di 
un ‘openbare bijeenkomst’ a conta algun sto- 
ria cu simplemente no ta duna pueblo speran- 
sa pa futuro ya cu realmente gabinete Wever 
Croes no ta duna pueblo nada bek di tur loke 
el a ranca den ultimo dos aña. 

Ehempelnan di aumento di forsa di compra 
real, ta ora a introduci ‘reparatietoeslag’ pa 
pensionadonan y hendenan cu sueldo minimo 
y esaki ta costa caha di gobiemo 22 miyon 
florin. Ta placa cu gobiemo di AVP a scohe 
pa no hinca den caha di gobiemo mas pero pa 


saca pa drecha forsa di compra di hendenan 
cu mas mester di dje den nos comunidad. 

Ora cu a aumenta onderstand, nos por mira 
con esaki tambe ta un ehempel di con ta dre- 
cha forsa di compra di berdad. 

Papia di un cos no ta mescos cu hasi e cos ya 
cu ta keda bisa pueblo cu tin un mega debe 
pero no ta bisa nan na unda e placa a bay. 

Ehempelnan ta tur e barionan y scolnan cu a 
wordo drecha, infrastuctura pero sigur tambe 
ehempelnan cu mi a caba di menciona cu 
placa a wordo laga den saco di esunnan cu 
mas mester di dje den pueblo. 

Awor nos ta mira unicamente medida pa fi- 
nancia ‘friends and family.’ 

Gobiemo di Mike Eman a scohe pa institui 
ATA sui generis. Esaki ta nifica cu tur aña 
120 miyon florin cu por a bay den caha di 
gobiemo awor ta bay den man di ATA pa pro- 
move y mercadea nos isla pa promove nos 
pilar economico principal. 


Por ultimo minister a bisa tambe cu den su 
opinion, economia ta bayendo bon y ta tene 
cuenta cu un calculacion di 1% di crecemen- 
to economico pa e aña binidero. 

Mi no sa riba kico e ta basa esaki y tambe 
mi ta cuestiona kico un posibel crecemento 
di ecomonia lo yuda pueblo, si ya e nivel di 
inflacion cu ta causando di hopi problema pa 
pueblo, ta rond di 5%. 

Minister ta spera un crecemento economico, 
pero cifras di Banco central ta mustra cu e 
expectativa general di consumidoran ta mas 
y mas negativo. 

Consumidonan ta spera cu prijsnan lo sigui 
aumenta den e siguiente e 6 lunanan, nan ta 
pensa cu economia lo bay menos bon y nan 
no tin confiansa mas pa inverti. 

Esakinan ta cifranan cu Banco Central a emiti 
pa e tercer kwartaal di e aña aki y nan ta liña 
recta contra tur loke Minister di Finansa ta 
mira pa proximo aña, “e miembro di fraccion 
di AVP, sr Robert Candelaria ta declara. 



Masna Pabien! 

SVb cu honor ta presenta su 7 mediconan cu a 
specialisa den Medicina Ocupacional. 
drpd: Christian Mejia, Miguel Genser, Myron Genser, 
Guiacaipuro Jimenez, Flacia Pinedo, Melissa de Cuba 
Viviana Bustos 


SVb 

SEGURIDAD PA ARUBA SU COMUNIDAD 

Inflacion ta sigui den forma impactante 


Prijsnan productonan esencial ta 
cambia semanal- y mensalmente 


MIENTRAS cu Banco Central den su ut- 
limo rapport riba di tres kwartaal ap 2019 
riba consumo ta sigui confirma cu inflacion 
ta sigui aumenta compara cu e periodonan 
anterior, ta mustra tambe cu comunidad 
no tin confiansa cu e situacion lo cambia 
den periodo nos dilanti. 

Un inflacion cu gobierno di Aruba no kier 
papia ariba y ta trata di tur forma di duna 
pueblo speransa cu en realidad e situacion 
economico lo bay drecha mientras cu Banco 
Central mes ta mustra den otro direccion. 



Siman Minister di Finansa y asuntonan 
Economico a manciona diferente paso cu 
gobierno ta tumando pa alivia e poder di 
compra di pueblo, ta un hecho cu ningun 
di e plannan aki lo bay duna pueblo mas 
placa den su cartera y asina alivia e situa- 
cion precario cu pueblo ta pasando aden. 

Prueba di esaki ta cu practicamente tur si- 
man y tur luna, prijsnan di productonan 
esencial ta sigui conoce cambio y esaki no 
ta sirbi interes di e cumpradonan ya cu ta 
dificil pa mira cu e tsunami di aumento aki, 
lo wordo stagna a corto tempo. Tin hopi 
keho riba productonan cu constantemente 
ta conoce aumento di entre 75 te cu 1.50 
florin y entre esakinan tin productonan 
manera webo cu den hopi supermercando y 
tienda a conoce aumento pa di dos ocasion 
e aña aki. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


Bucket 


Small 


Caha di webo den mayoria di 
negoshi a supera caba e barera 
di 4 florin y otronan cu tabata 
bou di e prijs aki, a conoce un 
aumento di tal forma cu nan 
tambe ta costa riba 4 florin. 
Esaki tambe ta conta pa coffee 
cu tambe a conoce un aumento 
den altun luna cu ta cerca di dos 
florin di aumento despues di un 
periodo cu e prijs tabata basta 
stabiel. 

Tin otro productonan cu tambe 
a conoce aumento pero aki ta 
papia di aumentonan di 15 pa 
50 cen y den algun cas te cu 1 
florin pero ta keda un hecho cu 
e aumento di prijsnan riba reki, 
ta sigui den un trend continuo 
y caminda por mira adaptacion 
na cualkier momento. E aumen- 
tonan aki segun un comerciante 
ta logico despues cu gobierno a 
dicidi cu no por pone cobra BBO 
apart riba recibo pero cu e BBO 
aki mester ta riba e prijs cu ta 
pone riba e producto y esaki tin 
consecuencia cu pueblo ta mira 


e aumento aki ora cu e bay cum- 
pra comestibel tur siman. 

Pa hopi comerciante tambe cli- 
entenan tin menos cen pa cum- 
pra manera algun aña atras 
ya cu ta den practicamente 
tur sector comercial, pueblo ta 
wordo confronta cu aumento of 
cambionan di prijs. 

Despues cu Prome Minister Ev- 
elyn Wever Croes a regresa for 
di Den Haag recientemente tin 
e anticipacion den sector co- 
mercial cu pronto gobierno lo 
anuncia otro pakete di medida 
y cualkier medida cu gobierno 
tuma, esaki lo bay tin efecto 
riba prijs di productonan cu ta 
wordo bendi. 

Tin desaroyonan cu ta mustra 
cu ta casi imposibel pa prijs di 
pan conoce un aumento dentro 
di poco, mirando e forma con go- 
bierno ta sigui bin cu medidan- 
an cu ta sigui aumenta e asina 
yama ‘cost of doing business.’ 

Minister kier drecha forsa 


NO ta desconoci cu Aruba ta pasando den tem- 
ponan financiero hopi difi, caminda unda cu bo 
bira, bo ta scucha hende cu ta keha cu costo di bida 
ta demasiado halto. 

No por afford cierto cosnan mas y awor cu fin di 
aña ta den porta, tin hopi famia confrentando reto- 
nan grandi pa por purba di celebra dianan di fiesta 
tog un poco cu famia y seman keri. 

Miembro di fraccion di AVP, sr Robert Candelaria 
a mustra cu pueblo su forsa di compra ta cayendo, 
pa motibo di inflacion cu ta subiendo rapidamente 
un biaha mas, cu ta consecuencia di un maneho fi- 
nanciero devastador di gobierno. Awor si tur hende 
di berdad ta sinti e cambio. 

“Dia 18 di november ultimo tabatin un ‘openbare 
bijeenkomst’ den Parlamento cu minister di Fina- 
sas, Economia y Cultura, señora Xiomara Ruiz 
Maduro. Den e encuentro aki minister a bin papia 
riba e ‘Najaarsnota’ di 2019. Den esaki e minister a 
menciona diferente cos cu mester para keto na nan. 
E1 a bisa cu gobiemo ta traha pa mehora e forsa di 
compra dor di: 

1. Amplia canasta basico di 11 pa 22 producto; 

2. Control di supermercado tur dia cu team 
multi disciplinario cu e.o. polis y departamento 
di salubridad; 

3. Gobiemo y RDA a apsorba Afl 0,37 di prijs 
di gasoline (mei-juli); 

4. Inkomstenbelasting & Loonbelasting a 
wordo elimina pa 25 mil persona; 

5. 12 mil persona no ta paga grondbelasting 
mas. 

Lo ta bon pa analisa e puntonan aki cu supuesta- 
mente mester mehora pueblo su forsa di compra 
segun e minister. 

1 E canasta basico a wordo amplia cu 
productonan cu gran mayoria di consumido 
no ta cumpra tog y no ta usa como producto 
basico. Ora ta papia di canasta basico, riba 
su mes e ta algo bon, pero e no ta nada mas 
c’un prijs fiho y maximo pa cierto producto. 
Con esaki ta yuda bo forsa di compra ora ta 
trata di producto cu hopi hende no ta usa y 
ta solamente prijs maximo? E no ta yuda cu 
bo tin mas placa pa gasta ni bo gastonan no 
a baha. 

2 Pueblo no ta scuchando di a accionnan 
aki. Si ta berdad cu nan ta tuma luga, ta algo 
di aplaudi pero con esaki ta yuda bo forsa 
di compra? E ta nifica cu si un negoshi no 
ta cumpli cu cierto prijs maximo of ta kibra 
otro regla stipula pa gobierno, e negoshi 
specifico aki lo haña e consecuencia di mul- 
ta of algo similar. Con esaki ta yuda forsa di 
compra di pueblo poniendo mas placa den 
bo cartera of reduciendo bo gastonan? 


Parlamentario Robert Candelaria 

di compra peso sin duna pueblo ni un debchi bek 

3 RDA a absorba e parti aki, cu berdad si ta bon pa bo forsa di compra, pasobra e lo baha 
un gasto di bo pero e mesun RDA aki ta haña awor menos entrada y mester paga mas na 
dividendo na gobiemo cu ta debilita e empresa estatal aki. Esaki on the long mn, no ta 
yuda pueblo su forsa di compra, si mester reverse e desicion aki. 

4 E reduccion di Inkomstenbelasting y Loonbelasting di 25 mil hende no ta berdad. Si 
ya caba tabatin un cantidad di al rededor di 20 mil hende cu ta cay bou di e belastingvrije 
voet, di con ta tira santo den wowo di hende y bisa cu a bin 25 mil hende extra cu no ta 
paga awor. Tambe e medida aki a pone cu hende cu sueldo mas halto, mester a bay paga 
mas, cu ta negativo pa nan forsa di compra. 

5 Mescos ta conta pa grondbelasting. Hendenan cu tin casnan bou di un cierto balor ya 
no tabata paga grondbelasting. Atrobe ta trata di miles di cas. E cantidad no ta berdad pero 
hendenan cu casnan riba un cierto balor a cuminsa paga hopi mas tanto na grondbelasting, 
cu atrobe ta malo pa forsa di compra di e gmpo grandi aki. 


Tur esakinan ta ehempelnan di con a bende pueblo un 6 pa un 9 ora ta bisa cu ta mehora pueblo 
su forsa di compra pero nan no ta reduccion di gasto pa pueblo of aumento di placa den cartera 
di pueblo. 

En realidad e unico berdad di e plan di Minister di Finasa Xiomara Ruiz Maduro ta cu despues di 
a ranca miyones for di pueblo, gabinete Wever Croes no kier duna pueblo ni un cen preto bek pa 
alivia su situacion financiero y ta crea cosnan cu pueblo lo no tin beneficio di nan directamente,” 
Parlamentario Robert Candelaria a declara. 



Centrale Bank van Aruba 


Comunicado 


Banco Central di Aruba (BCA) ta informa cu e moneda conmemorativo di plata di 5 Florin 
“Turtuga” lo ta obetenibel desde 2 di december 2019 na BCA. 

E Turtuga di lama ta pertence na e famia di Turtuga di tamaño grandi. Actualmente na mundo tin 
shete sorto di Turtuga, di cual cuatro sorto ta biba den e awanan rond di Aruba. E Turtuga berde 
(Chelonia mydas) ta e Turtuga di lama di mas grandi y su color ta mas bruin enbez di color 
berde. Su cabez ta chiquito compara cu su curpa. Aruba su playanan ta un di e lugaman faborito 
pa e Turtuga embra pone su webonan. Si bo tin suerte, bo por admira e mama Turtuga den su 
neishi y e nacemento di e Turtuganan. Durante e temporada di cria ta pone baricada rond di e 
neishinan pa proteha nan contra personanan cu ta bishita nos playanan. 



Pa mas informacion por tuma contacto cu Departamento Cash Operations & Logistics di BCA na 
telefon 525-2139. 

Pa compra: Caha di BCA na J.E. Irausquin Boulevard 8, mainta entre 8:30 y 11:45 y 
merdia entre 1:15 y 3:30. 

Melvin Tromp di Partido AVP 

Gobierno di MEP y Rocco Tjon stop di sconde tras di AVP 



PRACTICAMENTE tur miembro di gabinete 
Wever Croes no ta haci un solo declaracion sin 
menciona nomber di partido AVP y esaki ta conta 
mesun cos pa parlamentarionan di MEP cu ta sigui 
mira busca pa haci politica cu nomber di AVP 

Melvin Tromp di partido AVP ta mustra cu na luga 
di dedica nan tempo na cumpli cu promesanan haci 
na pueblo di haya solucion pa pueblo por bira miho 
y duna pueblo bek kico nan a ranca di pueblo den 
e ultimo dos añanan. 

“Sin excepcion di ningun, di Prome Minister te na 
miembronan den Parlamento di MEP, ningun kier 
para responsabel pa e desaster y inhusticia cu nan 
ta cometiendo contra pueblo dor di sikiera papia 
berdad cu pueblo. 

Siman pasa Prome Minister Evelyn Wever Croes 
ta bin bek for di Hulanda y na luga di splica pueblo 
kico el a priminti gobiemo di Hulanda di lo haci pa 
saca mas placa for di pueblo, e ta pretende di bisa 
cosnan cu ningun mandatario Hulandes a sikiera 
menciona. 

Segun Evelyn, gobiemo Hulandes ta na altura cu 
AVP semper a entrega presupuestonan irrealistico 
y cu awo si su gobiemo lo presenta presupuestonan 
realistico y cu cifranan corecto. 

Sinembargo su bishita na Hulanda ta 
pa evita di haya un ‘aanwijzing’ di 
Conseho di Minister di Reino, pa su 
mal maneho riba e situacion financie- 
ro di su gobiemo, caminda keto bay 
Hulanda no ta mira cu su gobiemo ta 
cumpli cu palabracionnan cu su per- 
sona y Minister di Finansa a priminti 
di haci cu e protocol di 2018. 

No tin ningun declaracion di Prome 
Minister caminda e no ta menciona 
gobierno di AVP y den cierto sentido 
por compronde esaki ya cu su gobi- 
erno mes no tin solucion pa nada, no 
ta logrando pa cumpli cu normanan 
existente y acuerdonan cu nan mes a 
poni riba papel. E tipo di reaccion aki 
a bira algo normal pa Prome Minister 
y su gobiemo pero cumpli cu pueblo 
loke nan a priminti di haci, ningun 
momento e ta papia di esaki. E locura 
aki a plama tambe pa algun miembro 
di fraccion di MEP den Parlamento y 
Luigi bergen ta ehempel di esaki si- 
man pasa, caminda na inicio di siman, 
el a anuncia su retiro temporal como 
Parlamentario te ora cu su caso pa vio- 
lencia domestico keda aclaria. 

Ora cu pueblo a kere cu Luigi Bergen 
ta realisa e seriedad di su decision, e 
ta haya ta bon pa busca un tipo di hus- 
tificacion dor di pretende cu e mesun 
dialuna mainta aki, algun miembro di 
AVP lo a acerca su persona pa bira in- 
dependiente pa asina gabinete Wever 
Croes tin cu bay cas. 

E falta di seriedad aki, e falta di hom- 
bresa aki ta resaltante y lo tabata na su 
luga pa Luigi no bisa cu ‘hendenan’ di 
AVP a acerca su persona pero mencio- 
na nomber di fam di esunnan di AVP 
cu lo a tuma contacto cu su persona ya 
cu pueblo ya no ta kere den e smoesjes 
di nan parti. 

Loke Bergen ta neglishando total- 
mente ta e hecho cu su persona mes a 
drenta Parlamento despues di retiro di 
un colega di dje y cu ora el a anuncia 
su retiro, el a bira di tres miembro di 


tfaccion di MEP cu a saca na conclu- 
sion y tur esey si metemento di AVP. 

Ora cu a kere cu nan lo siña nan les y 
cuminsa carga responsabilidad pa nan 
actonan, ta surgi e lider di tfaccion 
di MEP, Rocco Tjon kende a wordo 
confronta pa algun hecho palpabel di 
su caso caminda e tin prohibicion di 
acerca su yiu muhe. 

Den su reaccion diahuebs atardi Roc- 
co Tjon a dicidi di papia riba hechonan 
contra di su persona cu miembro di 
tfaccion di AVP, Benny Sevinger a 
trece dilanti y su reaccion ningun ca- 
minda tabata un splicacion na pueblo 
di loke realmente ta e caso di su ex es- 
posa y yiu muhe. 

Rocco no a papia di e prohibicion cu 
el a haya di Corte cu e no tin mag di 
tin contacto cu su yiu muhe, di dos 
rapport di specialistanan aki na Aruba 
a haci den su contra y di loke a sosode 
cu su yiu muhe. 

No Rocco Tjon a papia di Benny Sev- 
inger el a papia di Mike Eman, el a pa- 
pia mas tanto di AVP pero nada riba 
loke Benny a papia di su caso sin nin- 
gun momento defende su mes dilanti 
di pueblo. Su unico argumento ta cu 
su abogado lo bay studia tur loke Ben- 
ny Sevinger a trece dilanti pa asina e 
cuminsa un caso contra di e miembro 
di fraccion di AVP 

Rocco para responsabel pa bo actonan, 
papia e berdad di bo caso, bisa tur loke 
a pasa y splica con bo no a duna tur in- 
formacion necesario na e Conseho di 
Minister di gabinete Mike Eman, pa 
asina bo a haya e nombracion como 
director di KIA. 

No sconde tras di AVP, ningun di boso 
sconde tras di nos partido, carga boso 
responsabilidad y cumpli cu loke boso 
a priminti pueblo, estas prosperidad y 
no e abusonan cu ta tumando luga dos 
aña caba contra pueblo,” sr Melvin 
Tromp di AVP a trece dilanti. 

Accidente entre auto y brommer 




DIASABRA mainta pa mas o menos 8:45 un acci- 
dente entre un auto y un brommer a sosode na Turib- 
ana. 

Prome informacionnan cu a drenta tawata papia cu 
tin hende herida. Mesora polis y ambulance a sali pa 
e sitio. Na nan yegada a bin topa cu un Mitsubishi 
Lancer color blanco y e Brommer. 

Polis a compronde cu tanto e Mitsubishi y e Brommer 
tawata bayendo direccion zuid. 



Dado momento e Mitsubishi lo a hala of lo a bay kita 
pa bay su man robes, aki ta unda e Brommer a pas’e. 
Y haye ta dal contra e parti dilanti banda robes di e 
Mitsubishi. Den e impacto el a cay y rasca su brasa 
drechi. 

Polisnan a cera un parti di e caminda pa haci nan in- 
vestigacion, mientras Paramediconan a bay atende e 
hoben Motociclista. Pa loke ta chauffeur di e Mitsubi- 
shi segun nos a compronde elo no tin rijbewijs. 






































10 


AWEMainta 


Dialuna, 2 December 2019 


Accion contra descriminacion 



NO ta solamente durante temporada di Sinterklaas mester 
duna atencion na e topico di racismo y discriminacion. E 
mester ta algo cu cada pais ta traha riba dje. Mayoria pais 
tin diferente instancia cu ta duna informacion, conseho y 
guia na personanan cu a experiencia discriminacion y rac- 
ismo. Sea na trabou, en publico of riba e rednan social. Pa 
e motibo ey, algun ciudado a dicidi di bini hunto y a lanta 
e Grupo di Accion Anti-Racismo Aruba (GAARA). E prome 
deliberacionnan a resulta den algun puntonan di accion pa 
cu e luna di november 2019 te cu december 2020. 


GAARA tin e intencion pa duna presentacionnan na in- 
stancianan y organisacionnan gubernamental y den sector 
priva. Ademas lo vigila si Gobierno ta cumpli cu su prome- 
sa pa trece un Ombudsman na Aruba, cual ta in organo in- 
dependiente cu ta controla Gobierno. Aruba ta e unico pais 
den Reino te ainda cu no tin esey ainda. 

Tur miembro di Grupo di Accion Anti - Racismo Aruba ta 
traha riba un base boluntario. Vocero di e grupo aki ta se- 
ñora Mireille Sint Jago: “Nos grupo a wordo lanta den luna 
di november 2019. E luna cu e discusionnan tocante rac- 
ismo semper ta bayendo halto, pa via di e celebracionnan 
di Sinterklaas cu e caricatura racista di Zwarte Piet. Un di 
e katalysatornan, ta cu tur aña e Minister cu tin e cartera 
di Cultura of Turismo, ta ricibi y saca potret cu e figura 
racista Zwarte Piet. E aña aki e Minister di Cultura a hasta 
tene un watch party riba su pagina di FB, aunke e ta rep- 
resentante di henter pueblo. Un accion cu lo por haci daño 
na e brand Aruba, One Happy Island, como cu rond mundo 
caricaturanan racista di Black Face, no ta wordo acepta.” 
GAARA ta desea di sinta cu Departamento di Cultura pa 
busca un solucion pa e asunto aki. 

Pa mas informacion of pregunta por manda e-mail pa: di- 
rectiva.GAARA@gmail.com 


Concierto dominical Donny Lade diadomingo 
awor den ambiente di Pasco y fin di aña 


Comision Organisado di e Concierto Dominical Donny Laclé ta 
invita tur hende pa e ultimo concierto pa aña 2019. Esaki lo tuma 
luga diadomingo awor, dia 8 di december, na Biblioteca Nacional 
Aruba den George Madurostraat. 

Un biaha mas e comision a logra hinca un programa atractivo y varia 
den otro, e biaha aki cu un ambiente di Pasco y Fin di Aña. Tin tres 
grupo cu lo percura pa e ambiente aki. 

E concierto ta habri cu Coro Ars Nova cu ta bou di direccion di 
señora Mayra Kock-Garrido. E coro aki a caba di participa na e di 
III Festival Intemacional “Voces Unidas” na Bogotá, Colombia, cu a 
tuma luna di 13 pa 17 di november ultimo. Tabata un exito rotundo 
y un bunita experiencia pa e cantantenan. Y esey kiermen cu nan ta 
canta un parti di e repertorio cu nan a presenta na e festival. Banda 
di e coro, lo canta tambe e duo Elizabeth Pope y Mephyr Arrindell y 
e solista Clyde Milliard. 

Tambe lo presenta diadomingo awor e gmpo hubenil Melodia cu ta 
bou di direccion di Rubin Ponson. Den e 8 añanan di su existencia 
Gmpo Melodia a cosecha masha exito, specialmente pa e harmonia 
musical cu e hobennan aki ta demostra durante nan presentacion. 
Gmpo Melodia ta drentando su di nuebe temporada di fin di aña. 

E di tres presentacion ta bou di direccion di Carlos Bislip. Su banda 
ta consisti di un tremendo gmpo di musico hoben. 


E hobennan aki ta Justin Flores (baho), Alejandro Gonzalez (piano), 
Stephen Diaz (dmms), Denzil Tromp (percusion), Alexander 
Nicolaas (percusion) y Ivan Williams (dmms). Ta interesante pa 
menciona, cu tur e hobennan di e banda aki a yega di ricibi un beca 
di Fundacion Pa Talento Musical Donny Laclé. E banda ta compaña 
e cantantenan Osdelly Wester, Solaica Clarinda y Tabitha Smith 
Heemstad, cu lo impresiona cu nan tremendo bos. Carlos mes ta toca 
vibrafon. E repertorio ta cantica di Pasco den e genero di Jazz. Na 
final nan ta toca un “Christmas Parang” cu no ta Jazz, sino musica 
folklor cu ta origina di Venezuela y Trinidad. 

Un momento importante den e concierto di diadomingo awor ta ora 
ta entrega oficialmente beca pa estudio musical na diferente talento 
hoben. E sosten aki ta posibel cu e donacion cu e publico presente ta 
haci tur luna pa medio di e famoso caha di glas. P’esey for di awor ta 
gradici tur nos fiel bishitantenan pa nan aporte boluntario. 

E concierto aki ta priminti di bira hopi interesante y bunita, pues, 
reserva bo diadomingo mainta. Entrada ta gratis, pero manera semper 
ta pidi un contribucion boluntario pa den nos ultimo concierto di aña 
por otorga beca na algun di nos hobennan talentoso. 

Sea asina bon di bini trempan, pa haya un bon luga pa sinta y pa no 
perde nada di e concierto aki. E concierto ta cuminsa 11.00 or en 
punto y ta dura te 13.00 or. Tur hende ta bonbini. 

Nurianne Arias oung Leader in Diabetes' 
ta biaha pa conferencia na Busan, Sur Korea 


DIASABRA 30 di November, Nurianne Arias a bi- 
aha pa participa den un conferencia organisa pa Inter- 
national Diabetes Federation na Sur Korea, Busan. 

Nurianne a ser selecta como ‘Young Leader in Diabe- 
tes’ na Maart di e aña aki y a biaha pa Busan, Sur 
Korea pa participa den un conferencia anual di Inter- 
national Diabetes Federation. 

Como miembro di e plataforma internacional aki, 
Nurianne lo participa den un programa estilo ‘sum- 
mit’ desaroya specialmente pa tur miembro di Young 
Leader in Diabetes unda cu mas o menos 80 hoben 
diabetico entre 18 y 30 aña lo uni. 

Durante e conferencia y summit Nurianne lo participa 
den diferente lectura tocante e condicion di diabetes, 
estadistica internacional, workshop tocante imple- 
mentacion di proyecto y training pa desaroya habili- 
dad pa abogacia di diabetes. 


Young Leader in Diabetes ta un programa 
cu ta provee oportunidad educacional pa em- 
podera hoben pa bira ‘advocate’ pa nan mes 
y pa esnan cu tin diabetes. E programa ta 
encera diferente seminario via distancia lar- 
go esta ‘webinar’, discusion na nivel interna- 
cional tocante diabetes y guia tocante con ta 
diseña y implementa proyecto pa comunidad 
diabetico. Lo desaroya proyecto na cada pais 
na bienestar di e comunidad diabetico bou di 
guia di e organisacion internacional y bou di 
guia di e fundacion nacional, den e caso aki lo 
ta Fundacion Diabetes Aruba. 


Fundacion Diabetes Aruba ta un miembro di Inter- 
national Diabetes Federation den e region di ‘North 
America and Caribbean’ y como tal Nurianne lo or- 
ganisa su proyecto como Young Leader in Diabetes 
den colaboracion y bou di guia di Fundacion Diabetes 



Aruba. 


Ta importante pa menciona cu Fundacion Diabetes 
Aruba actualmente ta implementando un proyecto 
cual ta consisti di curso educacional pa diabetico tipo 
2 bou di e nomber ‘Prisma Aruba’ y cu esaki lo conti- 
nua na 2020. 


Nurianne ta gradici Fundacion Diabetes Aruba in- 
mensamente pa e sosten y apoyo pa por realisa e biahe 
aki pa Sur Korea y ta motiva tur hende pa sigui par- 
ticipa den diferente actividad educacional y di consci- 
entisacion pa diabetes. 

Miss Aruba 2019 cla pa Miss Universe 2019 


DIABIERNA atardi a biaha pa Atlanta Georgia, 
nos Miss Aruba 2019, Danna Garcia, kende sigur lo 
bay representa nos pais ARUBA dignamente na e 
certamen di Miss Universe 2019. E certamen di Miss 
Universe 2019 lo tuma lugar otro siman diadomingo 
December 8, 2019. 

E preliminar di e magno evento aki y na mes momento 
e presentacion di trahe di fantasia (National Costume) 
lo tuma lugar dia 6 di December proximo. 

Despues di luna di preparacion na nivel tanto lo- 
cal como internacional srta Danna Garcia ta cla 
pa enfrenta e reto pa trece e corona pa Aruba. 
Un danki special sigur pa tur cu a brinda Danna e 
guia necesario.Na Jason Gerling y full su team na Bo- 
dytech. Na Magnolia di Piel de Seda kendenan tabata 
encarga pa yuda Danna pa cu un tremendo figura. Na 
The Star Hair Styling by Georgie pa guia Danna den 
su aparencia di tur dia. 

Nos no por laga afor e productonan Revlon di Kosmet- 
ic pa asina Danna tur dia por a luci un makiyahe im- 
pecabel. 

No por laga afor D-Shop cu a bisti Danna full e tempo- 
rada aki prome cu su participacion y mas cu claro lo ta 
e cas di moda cu pa medio di nan coleccion espectacu- 
lar lo bisti Danna diaramente na Miss Universe 2016. 
Danna Garcia lo luci tambe piezanan exclusivo di 
Sherri Hill. 

Pa loke ta trata su trahe final Danna a hiba tres 
trahe final cu ta piesenan sumamente precioso y un 
espectaculo ariba nan mes. Hunto cu organisacion 
Miss Universo Danna lo skohe esun mas adecua- 
do pa e nochi final. Como su trahe nacional Danna 
lo hiba otro obra di man titula “Princesa del Sol”. 

Danna a ricibi pa parti entre candidatanan y esnan 
presente dos articulo. Un crema organico traha na Aru- 
ba cu e fragancia cu e mes a skohe y cu ta forma parti 
di su coleccion unico titula D’imi y tambe tasnan cu ta 
un arte riba nan mes di nos local brand “Arubiano”. 
Danna sigur kier jama Danki na tur cu a yude realisa 
un di su soñonan bira realidad. 

Nos ta keda informa Pueblo di Aruba di cada paso di 



iU 



dje na Miss Universo 2019 Danna ta invitabo pueb- 
lo di Aruba pa like y share su facebook page di Miss 
Aruba of subi instagram di Danna Garcia na @dan- 
nagarciiiia 

Fundacion Educador Consciente Aruba ta 

wordo introduci na Aruba 


RE CIENTEMENTE durante e siman di e tercer 
edicion di e evento internacional di Conscious Disci- 
pline na Aruba yama Conscious Discipline Summer 
Institute (CDl), e organizacion nobo yama Fundacion 
Educador Consciente Aruba (“FECA”) a wordo lansa. 

FECA a wordo introduci na Aruba pa sigui cu e trabou 
cu Develop to Grow ta bin ta haci pa 13 aña y semper 
cu inmenso sosten di publico en general. FECA a wor- 
do lanta cu mira riba e profesionalisacion di e servicio 
di brinda e programa Conscious Discipline na Aruba y 
region di Caribe riba un base non-profit. 

FECA ta consisti di un team dynamico cu durante 
e ultimo añanan a forma conocimento substancial y 
abilidadnan importante encuanto e programa di Con- 
scious Discipline. E meta di e programa di Conscious 
Discipline ta pa desaroya e inteligencia emocional cer- 
ca adultonan pa asina nan por siña abilidadnan social 
y emocional cu ta esencial den nos muchanan. 



Durante e siman di CDl, Aruba tabata un biaha mas 
e plataforma den region pa trece hendenan hunto cu 
ta eherce y kier profesionalisa e uso di Conscious Dis- 
cipline. Aruba ta e prome pais den Caribe cu a intro- 
duci e programa di Conscious Discipline den region y 
ta lidera e movimento aki den region. Durante CDl, 
Aruba ta host e evento internacional unda localnan y 
bishitantenan ta experiencia durante un siman dife- 
rente trainingen y breakout sessions cu ta yuda desar- 
oya participantenan cu ta eherce Conscious Discipline 
den nan bida diario y trabou. 

A1 momento FECA tin 4 instructor certifica cu ta duna 
training. Tambe tin 15 voluntario cu ta yuda cu pro- 
move Conscious Discipline y organisa eventonan den 
region di Caribe. 


problemanan social-emocional. 

Awendia hopi mayor y otro educadornan di mucha tin 
hopi pregunta con pa educa y guia muchanan pa nan 
scucha miho, ta mas motiva, por anda cu nan emo- 
cionan y cumpli cu regla. Conscious Discipline ta un 
metodo cu ta yuda e adulto pa ta mas exitoso den su 
educacion. 

FECA su trabou ta ensera entre otro organisa work- 
shops y trainings pa educadornan cu lo wordo duna 
door di FECA su instructors certifica y master in- 
structors internacional cu ayudo di nos voluntarionan. 
FECA lo tambe lo enfoca riba produccion di videos y 
otro material educativo pa complimenta e workshops 
y trainings. 


Awor cu FECA a wordo lansa, e directiva y voluntari- 
onan lo sigui cu e trabou importante y interesante pa 
Aruba y e region di Caribe. E meta di FECA ta pa 
contribui na e bienestar di nos comunidad door di of- 
rece tur educadornan - sea mayornan, cuidadornan, 
docentenan, hendenan cu ta traha cu mucha — e opor- 
tunidad pa rekeri conocimento y herment pa anda cu 


Pa mas informacion encuanto FECA y su servicio y 
productonan por tuma contacto cu Carla Briezen na 
telefoon 5929075 of por manda un email na fundacion- 
educadorconsciente@gmail.com 

Keda pendiente pasobra FECA lo ta muy pronto riba 
Facebook. 

Exitoso Business Mixer di Payroll Pro HRM na Curacao 




DIAHUEBS, 28 november, a tuma lugar 
na Blue Bay Beach and Golf Resort un Busi- 
ness Mixer di Payroll Pro HRM. E evento 
aki tabata especialmente pa managers y 
directornan di diferente compania na Cu- 
racao. E team di Payroll Pro HRM di Aru- 
ba conhuntamente cu e team di Curacao a 
duna tur presente un bon bini na e evento. 
E evento aki tabata tin como obhetivo pa 
duna e invitadonan e oportunidad pa por a 
network y conoce directornan y managers 
di otro companianan. 

Un parti hopi especial di e anochi tabata un 
presentacion di Sra. Nathaly Cabrera, es- 
pecialista den e area di Recurso Humano, 
tocante e balor di e maneho di recurso hu- 
mano pa un compania. 

Ademas, e invitadonan a goza di un ‘steel- 
pan show’ duna door di Mr. Henny Cornelia. 
Payroll Pro HRM ta gradici un y tur cu ta- 
bata presente na e anochi ameno aki. 

Alan Howell: 

Lo lucha pa sucursal di AZV habri bek na San Nicolas 

Pariba di brug no mag di bay un stap atras, dilanti so e mag di bay 


DIABIERNA mainta parlamentario Alan Howell a 
topa cu prensa na entrada di Centro Medico na San 
Nicolas pa atende cu e situacion di ciere di e sucursal 
di AZV na e sitio aki. 

E ta bisa cu desde cu a drenta Parlamento e lucha ta 
pa hiba nos pais dilanti, pa tin e ser humano central y 
su lucha specialmente ta pa bringa pa e bienestar di e 
hendenan di pariba di brug. 

No ta un secreto cu San Nicolas a keda atras durante 
hopi aña y mientras cu “Alan Howell ta den Parla- 
mento, San Nicolas no ta bay ni un stap atras, dilanti 
so nos mester bay y dilanti so nos kier bay”. 

E ta agrega cu ciudadanonan di pariba di brug no tin 
espacio mas pa bay atras den ningun sentido, pero for 
di siman pasa pueblo a duna e parlamentario informa- 
cion cu aparentemente AZV na San Nicolas ta pensa 
di cera su portanan. 

Ora el a scucha e noticia aki e no por a kere y di bi- 
aha a cuminsa traha riba e situacion y a haci diferente 
pregunta na Minister di Salubridad pa sa si en berdad 
e sucursal di AZV lo ta bay cera. Minister a primiti 
Howell cu el lo bay haci su huiswerk riba esaki, pero 
lamentablemente e tempo tabata hopi cortico y diabi- 
erna pasa por a ripara cu AZV a cera su portanan na 
San Nicolas. 

“Ta increibel pa pensa cu e cos aki ta berdad mirando 
e servicio importante cu AZV ta pa nos hendenan, no 
solamente di San Nicolas, pero di henter Aruba. Nos 
y nos hendenan di pariba di brug sigur ta hopi dis- 
gusta cu e decision aki y pa tal motibo mi ta para tras 
di pueblo di pariba di brug. Mi tambe ta di opinion 
cu esaki no por, mi tambe ta di opinion cu San Nico- 
las merece solamente loke por ta miho. E servicio di 
AZV na San Nicolas ta sumamente importante, spe- 
cialmente pa nos grandinan cu ta haye dificil pa yega 
pabou di brug. Semper AZV na San Nicolas tabata un 
lugar esencial, cerca y central”, parlamentario di POR 
ta expresa. 

Mirando e desaroyo di e situacion, Howell a tuma con- 
tacto un biaha mas cu minister y el a confirme cu en 
berdad e sucursal di AZV a cera y cu esaki probable- 
mente lo tin di haber cu AZV kier bay over pa un siste- 



ma digital, pa un sistema cu tur cos lo por bay online. 
Esaki lo por ta un indicacion tambe segun e parlamen- 
tario cu AZV lo kier corta den nan gasto, pero no por 
acepta cu esaki ta bay a costo di corta e servicio di 
esnan di pariba di brug. “Esaki ta inaceptabel. Mi a 
trece esaki dilanti na Minister di Salubridad y el a 
dunami rason y ta di acuerdo cu nos hendenan di San 
Nicolas no mag di sufri door di e ciere di e sucursal di 
AZV. Minister a dunami un confirmacion cu el lo haci 
su maximo esfuerso pa zorg cu e sucursal di AZV habri 
bek na San Nicolas. Mi ta confia 100% riba e Minister 
di Salubridad Dangui Odubier, mirando cu e minister 
aki a bin ta pusha duro pa San Nicolas, el a bin ta pu- 
sha pa un IMSAN di miho calidad, el a bin ta pusha 
hunto cu Minister Otmar Oduber pa un hotel 5 strea 
na San Nicolas, el a trece e continuacion di Carubbian 
Festival bek riba pia como Island Fest. Tambe a caba 
di anuncia un groundbreaking pa loke ta trata Baby 
Beach na San Nicolas. Kiermen mi tin tur confiansa 
den e Minister di Salubridad cu el lo sa di pone nos 
hendenan di pariba di brug central y lo haci todo por 
todo pa e sucursal di AZV na San Nicolas habri bek”. 
Finalisando Alan Howell ta bisa cu si no kier habri bek 
na IMSAN, esey no ta importante, pero ta importante 
si pa e habri bek pariba di brug. E1 a enfatisa cu como 
representante di pueblo ta su deber pa para tras di 
pueblo fuertemente, para tras di esnan pariba di brug 
y cu tanten cu e ta den Parlamento, el lo sigui lucha 
pa bienestar di esnan di pariba di brug keda central y 
pa San Nicolas no bay un stap mas atras y ta dilanti 
so pariba di brug bay. 

Aruba Lions Club a instala 8 miembro nobo 


DIARANSON ultimo Aruba Lions Club tabata tin 
e honor y e gran satisfaccion di a yama bon bini na 
no menos cu 8 miembro nobo den e oraganisacion di 
Lions. Den un Surf Side Marina cu su ambiente tropi- 
cal e siguiente miembronan a ser huramenta pa PDG 
Lion Frank Croes. Nos tin Lion Philippe Hese kende 
ta director di proyectonan na Divi Resorts. Lion Ar- 
geline Henriquez ta e siguiente miembro nobo riba e 
lista y cu tambe ta traha como maestro. 

Siguientemente ta Lion Jonathan Henriquez kende ta 
un consultant na AFAS. Ta sigui Lion Emlyn Thiel cu 
ta un maestro y ta fungi como un guia interno. Tambe 
nos tin Lion Sharline Vis, kende ta un dokter di cas. 
Sigui pa Lion Daryl Lue cu bedrijsvoerder na DOW. 

E penultimo cu a ser instala ta Lion Jefferson Gomez, 
kende ta eherce e profesion di maestro. Y como ultimo 
miembro nobo cu a ser instala ta Lion Siegfried Kelly 
cu ta cabesante di Scol Santa Famia. 

Ta di e forma aki tambe Aruba Lions Club y cu hopi 
satisfaccion ta presenta na comunidad di Aruba e Le- 
onan nobo cu a huramenta y kendenan ta yen di gana 
di traha boluntariamente pa henter e comunidad di 
Aruba. Despues di e huramentacion tur miembro nobo 
a ricibi, for di man di e president di Aruba Lions Club, 
Lion Ivan Croes, nan respectivo pin di Lion y nan pa- 
kete corespondiente cu nan instalacion. Esnan cu a 
sponsor e miembronan nobo ta Lion Rubin Ponson, 
Lion Igor Croe, Lion Clarice Bufalini-Ras y Lion Ivan 
Croes. 

Mester aclarea na comunidad si cu ta desde septem- 
ber 1947 Aruba Lions Club tabata envolvi den numer- 
oso proyecto na bienestar di nos comunidad. Pa finnan 
administrativo y organisatorio proyectonan basá riba 
necesidadnan di comunidad e proyectonan aki ta ser 
dividi internamente den diferente categoria. Awendia 
e Leonnan di Aruba ta hopi activo den Servicionan So- 
cial y di Salud, Rolstoel y Cama Especial pa Enfer- 
monan na cas, Monumento y Relacionnan Patriotico, 
Asistencia Publico y Hubenil y nan Programa Leo (or- 
ganisacion hubenil), cu por cierto pronto lo instala nan 
directiva. 




i_> T^mzm 


-- 7“ 

1 9J| 

pl" 1 




1' ' u 

r -J 





Aruba Lions Club ta hopi orguyuoso cu su 72 aña di 
servicio humanitario cu sin duda ta algo pa bati riba 
pecho y por nota esey tambe na e miembronan di club, 
cu ta orguyoso di e hendenan cu a lanta e club aki, or- 
guyoso di tur loke nan a logra haci den tur e añan ey, y 
tambe sumamente orguyoso di e comunidad Arubano, 
cu a contribui generoso na nan proyectonan di recaudo 
di fondo y asina a yuda e Leonnan aki den nan ayudo 
na nos propio comunidad. 

Si acaso bo ta reconoce bo mes y ta sintibo atrai y kier 
mas informacion over di Aruba Lions y su proyectonan, 
bo persona por bishita e facebook page: 

Lions Club of Aruba of contact un di e miembronan di 
Aruba Lions Club cu bo conoce of por tuma contacto 
cu Sr.Ivan Croes via e mail na presidentalcll@gmail. 
com 

FADA a celebra 35 aña di 
existencia na Riu Palace Antillas 



FUNDACION Anti Droga Aruba (FADA) a celebra 
nan 35 aña di existencia na Riu Palace Antillas. Hunto 
cu miembronan y invitadonan special a pasa un rato 
agradabel disfrutando di snacks, co’i bebe y di e mu- 
sica. FADA a probecha di e momento importante aki y 
lansa nan documentario pa tur esunnan presente. 

Na 1984, 3 mayor tabata concerni cu e epoca y nan 
a bini hunto pa funda Fundacion Anti Droga Aruba 
despues di a mira e problemanan di e uzo y abuso di 
droga y alcohol cu tabatin. E problema aki a keda de- 
saroya ora cu Aruba a crese den e areanan social, eco- 
nomico, turismo. Pero awendia mayornan ta traha hopi 
y esey ta haci cu mayoria biaha muchanan ta keda nan 
so, consecuentemente cu tin hopi peliger p’e hobennan 
mirando e cantidad di droga nobo. 

Pa por sigui conscientisa hendenan riba e problema aki, 
FADA a bin cu e idea 1 aña pasa pa traha documen- 
tario basa riba e bida real di personanan rehabilita, 
cu ta den proceso di rehabilitacion y tambe adictonan 
ambulante. Haci esaki pa asina pueblo di Aruba por a 
haya sa mas riba e origen y factornan cu a conduci un 
persona na haci uzo di un substancia legal of ilegal. 
Un biaha mas a bin cu e documentario basa riba e bida 
real y e biaha aki e fundacion a enfoca mas riba e parti 
di alcohol. A bin cu testimonionan di personanan den 
un situacion di a tuma e decision di core auto bou influ- 
encia di un substancia. Haciendo esaki nan a ocasiona 
un desgracia. 

Den nomber di Fundacion anti Droga Aruba nos kier 
a gradici Riu Palace Antillas inmensamente pa nan 
sosten, colaboracion y nan responsabilidad social cu e 
comunidad Arubiano. FADA ta haya cu sin e apoyo y 
donacion di Riu Palace Antillas nan no por a lansa e 
documentario den forma aki y ni celebra nan 35 aña 
di exsistencia. FADA ta invita tur hende pa sigui tur 
diamars nan documentario pa 9:10pm via Telearuba, 
Canal 22, Diario TV, 24ora, Masnoticia y tur medio so- 
cial. Riu Palace Antillas ta orguyoso di aporta cu comu- 
nidad di Aruba y specialmente cu fundacionnan. 

Mary Joan Foundation agradecido na 
Meta Corp N.V. pa Cede MJF pa 10 aña 



MARY Joan Foundation ta den reflexion profundo y 
den admiracion di un trayectorio di 12 aña consecuti- 
vo brindando servicionan cardinal na e comunidad di 
Aruba. Na unda 10 aña for di e Cede ubica na Sabana 
Blanco 8, den cura di Atco na Dakota. 

E 10 aña ta unicamente posibel door di e personanan 
valioso cu a tuma e iniciativa pa busca un luga y cu 
a tuma e pasonan real pa bati na porta di Meta Corp 
N.V.. Mary Joan Foundation ta bisa danki pa ta un 
simbolo importante. Un simbolo di un gran luchador 
pa tantisimo personanan cu tabata y ta den necesidad 
pa un sosten y apoyo. 

Pa e 10 aña valioso Mary Joan foundation kier gracidi 
Meta Corp N.V. pa acepta e peticion. Nos ta gradici 
Meta Corp N.V. pa a kere den e esencia di Mary Joan 
Foundation, cual ta reconose e necesidad, conscienti- 
sa, guia, atende na tur esnan cu na un forma of otro a 
confronta e malestar di cancer na pecho. 

Tin un expresion conoci cu ta bisa “si e murayanan lo 


por a papia...”, kico e lo conta? Lo e por conta un gran 
cantidad di experencianan, encuentronan, celebracio- 
nan, sesionnan di brainstorm, momentonan di preo- 
cupacion, logro, tristeza, alegria, tension y e espirito 
di vibrante di fe pa bay contra tur cos cu ta wanta e 
ser luchado y famianan abou. E lo conta con a y ta 
bringando pa mas logronan. Cede Mary Joan Founda- 
tion sa cu ta hopi a yega na e portanan, manera e cli- 
entenan, famianan, amistadnan, boluntarionan cu a 
yuda na diferente momentonan, miembronan di direc- 
tive anterior, presente y e futuronan, studiantenan, 
departamentonan di gobierno, NGO’s, establecimento 
den sector priva, instancianan exterior, donantenan 
di cabey y hopi mas. 

Mary Joan Foundation ta para keto y ta mira cu Aruba 
ta reconoce cu tin un espacio pa acudi pa haya apoyo. 
Un instancia chikito y humilde, pero cu ta trata cu 
loke tin y por. 

Danki pa e confiansa Meta Corp N.V., no ta loke cu 
boso tin pero ta loke boso ta duna, sigur sumamente 
balora! 

Chauffeur burachi a accidenta cu auto di Compania 

DIADOMINGO marduga den careda di 5’or 
pasa polis a bay ariba e caminda na Bubali, 
unda un auto a dal un cura kibra. 

Na yegada polis a topa cu Kia flatbed truck 
di un compania di Elevator cu e parti dilan- 
ti hinca den un cura di cas. Tawata tin hopi 
awa tambe y ora a bay mira a resulta cu ela 
kibra e meter di awa. 

Loke a pasa tawata cu den un bocht chikiti 
posiblemente velocidad halto of cansancio di 
bebida a pone perde control. 

Na yegada elo a bay acerca e agentenan pa 
bisa algo, pero debi cu e ta burachi e no tawa- 
ta por a papia bon. 

Mirando su estado, agentenan a opta pa un 
Transportwagen buske y hibe warda, unda lo 
lage supla. 

No tawata tin hende herida. 



Chauffeur di edad malo tras di stuur y a accidenta 





DIASABRA anochi den careda di 10>or polis y ambulance a baya 
ariba e caminda di Weg Fontein, unda un auto a dal contra un palo 
di luz. 

Na yegada enberdad a bin top un auto cu nan stuur un cabayero di 
edad. 

Na e sitio nos a por a tende cu e cabayero aki lo ta un persona Dia- 
betico y tambe lo ta sufri di Presion Halto. 

Esakinan por a hunga un factor cu ela bira basta malo tras di stuur 
y accidente. 

Paramediconan a opta pa transporta e cabayero aki cu hopi urgen- 
cia direccion Hospital, unda te hasta a pidi cooperacion di polis pa 
cera cierto crusada/nan pa asina por yega lihe Spoed Eisende Hulp. 

Chauffeur cu suerte 



DIADOMINGO marduga den careda di 3’or polis a 
haya informacion di un auto coriendo masha malo mes. 
Un patruya mesora a sali direccion Ponton, poco panort 
di e supermercado nan a topa cu un SUV y na stuur un 
homber bastante bebi. E chauffeur tawata asina burachi 
cu e no por a para ariba su pianan. 

E agente policial di bon curason a subi na stuur y hibe su 
cas, cu e ta eybanda mes. 

Pues e chauffeur aki tawata su dia di suerte. 

Pakiko nos a usa e palabra suerte, ta pa e motibo cu bo 
ta burachi y tras di stuur cu ta un strafbaar feit, y 99% 
ora polis hayabo den e estado asina ey bo ta wordo de- 
teni y hiba warda. 


Chauffeur femenino 
burachi hiba warda 



DIADOMINGO marduga(2’or) polis a bay den 
area di Papaya, unda cu un ciudadano lo a mira 
un dama drumi den un Hyundai Accent. Pa buena 
marcha ela baha pa chek si tur cos ta ok cu e dama. 
E dama a haci masha raro mes y a primi gasolin 
duro bay, kizas lo a pensa cu e persona ta bay haci’e 
un daño. 

Pero den su “huida” ela pasa rasca/dal algun auto. 
Algun rato despues cu polis a yega e dama a wordo 
haya na “saca” (Vomit) y atrobe na soño. 

Wel e dama aki si no tawata tin e suerte manera 
e cabayero na Ponton. A pidi Transportwagen pa 
hibe warda unda elo a haya un cel pa e por sigui 
drumi te ora e buracheria pasa. 

Corporacion di Tourism Corporation Bonaire 
ta collabora cu Bucuti & Tara Beach Resort 



BUCUTI & Tara Beach Resort a ricibi e comite di Lidernan di e Cor- 
poracion di Turismo di Bonaire pa comparti initiativanan tuma riba e 
caminda pa bira e unico Resort di Caribe cu a wordo certifica “Carbon 
Neutral”. 

E delegacion incluyendo e Gerente General, señor Delno Tromp y su 
team a biaha pa Aruba pa un retiro y a acerca Bucuti & Tara Beach 
Resort pa ricibi y haya sa e practicanan con un resort por logra éxito 
ambiental. 

Ewald Biemans, CEO y doño, a declara: “Nos portanan semper lo ta 
habri pa comparti informacion y colabora riba tur locual nos a siña 
riba e caminda pa bira un organisacion sostenible y pa conserva nos 
medio ambiente, flora y fauna pa nos futuro generacionnan. Pa medio 
di colaboracion y comparti informacion nos tur ta bira miho adminis- 
trado di e planeta y su medio ambiente.” 

Gerencia di Bucuti & Tara a duna un presentacion tocante e mihor 
practicanan na e executivonan di Corporacion di Turismo di Bonaire 
cu pensamentonan similar y cu ta conoci pa nan excelencia den cuido 
di rif y sostenebilidad. 

Portret: Delegacion di Tourism Corporation Bonaire y Rik van der 
Berg, Resort Manager di Bucuti & Tara Resort. 


Pa medio di esaki famia kier a gradici tur esnan 
cu na un manera of otro a duna nos sosten, consuelo 
y forsa durante e tempo dificil cu e fayecimento y 
entiero di nos defunto stima: 


Eustaquio 
Francisco Nicolaas 

Mihor conoci como: "Bubu of Nick” 

Gradicimento ta bat pa tur famia y conocirnan cu a 
compañe te na su ultimo momentonan di bida. Un 
danki special ta bay na tur esnan cu via di medionan di 
comunicacion a manda palabranan di consuelo y forza 
pa henter famia. Un danki tambe na sra Barbara 
Francis y Michaela Mon Desir y Stichting SABA; 
Cas di cuido San Nicolaas cu pa 3 aña y mei a cuide 
cu hopi amory cariño. 

Boso muestra di atenshon tabata un gran 
Consuelo pa nos. 

Na mes momento nos ta invita famia, 
bisiña-, amigo- y conocirnan 
pa compaña nos na 3 Santo Sacrificio di Misa na misa 
Sagrado Curason, dialuna 2 di december, diahuebs 5 
di december y diasabra 7 di december pa 7’or di 
anochi. Despues di ultimo misa lo tin un rosario na 
cas; Savaneta # 122-A 

Boso presencia ta altamente aprecia. 


Aufora 




*?(Me>uz C & &ie*natonq 


Gradiçimento v Invitacion 

J-Jesu5 a bisa: 

Ami ta e R esurecciony e Bida; 

Esun cu ta k ete, den mi lo biba, 
aunque cuea muri. 

Juan 11:25 

Cu inmenso gratitud pa tur loke ela hasi pa nos y 
cu hopi dolor, famianan Lampe, Croes, Henriquez, Polvliet, 

Anaya, Eman, Van Veen, Nouel, Barbour y Raven ta participa 
cu a bai sosega nos Tata, Abuelo, Omo, Primo y Amigo stimá: 

Juan Chabaya Lampe 

mihó conoci como Padu del Caribe 


* 2 6 april 1920 - f 28 november 2015 » 



Casa: 

Yiu: 

Nietonan: 


Rumannan: 
Sway cuña: 
P rimanan: 


f Daisy Lampe-Croes 

Vivian Adeline Lampe y Victor Samuel 

Ervin Anaya-Lampe y Amy Gootee 

Sonia Anaya-Lampe y Steffen Maas 

y nan tata Dr. Osvaldo Anaya 

f Edwin Oscar (Tom) Lampe y f Alida Lampe 

f Edmund Zeppenfeldt Lampe y esposa 

f Herbert Sidney Croes y Ellen Croes-Raven 

f Violet Polvliet-Croes y f Adrianus Polvliet 

Sheila Lampe 

Mimi Lampe 


Sobrino-y sobrinanan , primo-y p rimanany demasfamia, amigoy 
conocirnan naAruba, B oneiro, Corsou, Venezuela, Mercay Hulanda 

Ayudantenan di cuido na cas: Gloria Paul, Oneil Romero, 
Lucy (Corina) Capellan, Victor Samuel 
Amigonan di cas: David Cyboul, Livio Hermans 
M anerafamia: Belen y Dolfi Kock, Ruthy Vrieswijk 
Su musiconan: Mario Middendorp, Ebby Peterson, 

Doedel Sophia, Papito Raphael 


Oportunidad pa despedida y condolencia: Plaza Padu, 
diahuebs 5 di december di 6 .30 pa 10.30 pm 


E restonan mortal di Padu lo ta reposá na Kerki Protestant den 
Wilhelminastraat, diabierna 6 di december di 3 'or te 5 'or pm. 
Lo tene un servicio pa despues sali den auto pa Santana 
Protestant, den Caya Ernesto Petronia. /) 


Despues di entiero no ta ricibi 
bishita di condolencia na cas. 



ÇuttenaC r?W & &te*natonq , 






Ai^ra 

ss*-—- 

‘Zuu&uzl ‘ityome & &ietuatofut 

Car Christ est ma vie et la mort m’est un gain 
Philippiens 1:21 

Cu inmenso tristeza nos ta anuncia 
fayecimento di nos ser keri: 


Evemitha Jean-Baptiste 

*06-05-1967 - f27-11-2019 

Na nomberdisu: 

Casa: Enock Jean-Baptiste 

Yiu: Emitha Woodmaia Jean-Baptiste 

Rumannan: Ismene, Damas 

Sobrino(a)nan: 

Steve Jean, Amanache Jean, Darline, Darwen, Ecardi, 
Nephtalie, Benjamin, Chrislaine Paul, Nickenson paul, 
Myrcame, Miksu, Chama, Jasmine, Mirlande 

Tanta y tio: 

Marilene, Eve, Christel, Wilberbert 
Primo(a)nan: 

Sécame Acou, Barbara, Ben, Mimose, Eliette, 

Chrisma, Islande, Adline, Patricia, Mimine, Robenson, 
Orlande, Josmel 

Famia na Merca: 

Tamara, Nathalie, Ricky, Jeff, Gurtenibert, sra y sr 
Wilson, sraysr Joe Pierre, Josllni, Jilda, Joseth, Jude, 
Soneck, Deborah, Nickenson 

Amigo y amiganan: 

Edith, Kerlande, Karisienne, Paula, Gerline, Greisi, V.IP, 
Alune, Blackthe best, Linez, Raymond, Franky, sray sr 
Inonsa, sra y sr Walter, sra Emiliene, Walter, Menzoul, 
sra Marie, sra cami, sra y sr Jeon, sra y sr Ibermone 
Jeon 

Suegro y suegranan: Armand Jean, Odile Jean- 
Baptiste y sra Damas 

Si nos por a lubida un hende nos ta pidi disculpa. 

Oportunidad pa condolencia: Aurora Funeral Plome, 
diabierna 6 di december 2019 di 7'or pa 9’or di 
anochi. 

Ta invita pa e acto di entiero cu lo tuma lugar disabra 7 
di december 2019 na Aurora Funeral Home di 2’or pa 
4’or di atardi, despues saliendo pa Santana centraal 
na Sabana Basora. 

“Laga tur cos cu ta den campo (tereno) y tur locual tin 
den nan, tayen di goso” 

Salmo 96:12 


Sr. Francisco 
Chirino 

Miho Conoci “Chipen-Chipi” 

* 14-09-1935-1 27-11-2019 
Lid van Oranje Nassau, 

Ridder van Oranje Nassau 


Ex empleado di Douane Antias, 

Ex President y actual vice president Aruba Softball 
Bond 

Ex President di Sport Vereniging Trappers Club 
Co-fundador di Stichting Arubaanse Carnaval, 
Co-fundador di Comitee Olimpico Arubano, Ex 
Consehero I.D.E.F.R.E 

Miembro di CONCACAS, CONSURSA, International 
Softball Federation (WBSC) 

Miembro di Hall of Fame di International Softball 
Federation (WBSC) 

Yuinan: 

Giovanni - Maria 
Gina y yuinan na Boneiro 

Mescos cu yiu: 

Endy - Dilailah y yuinan 

Nieto: 

Howard y Carolin 
Gihan 

Ruman: 

tJuliana Tromp-Dirksz y famia 
tCornelia Chirino y famia 
tAntonio y Frida Chirino-Lourens y famia 
tPedro Dirskz y famia 

Sobrino(a): 

Jolanda, Vivian, Harold, tEfrain, Glenroy, Clifford Tromp 
y Famia Richard, Edwin Chirino y Famia, Ricky, 

Gregory Chirino y Famia Esther Tromp,Wendy, tMicky, 
Enrique, Sharin Kelly y Famia 

Amiganan di cas: 

Flor, Fafa, Leonsita, Sharon Tromp, Michael Varis, Sra 
Sofia Croes y yuinan 

Su Ekiponnan di Baseball I Softball, Osegrape, 
Pinochio, Trappers Club, Marlboro, Richmond, Royal 
Power, Aruba Jrs, R.C.ATeam Pro-Endy y Movimento 
Electoral di Pueblo 

Famia: 

Chirino, Hermosen, Phelipa, Gomez, Croes, 
Marquez,Coffy,Tromp,Kelly, Dirksz, Ras, Feliciana 
demas famia cu ta mucho pa menciona y nos disculpa 
si nos por a lubida un familiares. 

Ta invita pa acto di despedida cual lo tuma lugar na 
Royal Funeral Home diamars 3 di December 2019 di 
1 ’or pa 4’or di atardi. Cremacion lo tuma lugar 
despues den seno familiar. 

Ta pidi pa bin na trahe alegre y tambe uniforma. Na 
lugar di un flor un donashon ta apresia. 

Su mensahe “biba den pas y semper hari” 



ora 

" PeM&iaé '%ame & &ientcito>ut 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason, 
nos ta anucia fayecimento di nos ser keri: 



Arlete Tromp 

*17-12-1990-|29-11-2019 
Acto di entiero lo wordo anuncia despues 


Auxora 






‘Çu*te>ud Çtome £ &iematofuf , 


"Dios ta amor,.. y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason, pero conforme cu boluntad 
di Señor, nos ta anuncia fayecimento di nos ser keri: 



Maria Margaretha Ignacio 

“Margriet” of “Tanchi” 

*10-06-1942 - 129-11-2019 


Na nomber di su: 

Rumannan: 

Ignacio na Aruba, Curaçao y Huanda 
Sobrino(a)nan: 

Ignacio na Aruba, Curaçao y Huanda 

Wolter na Aruba, Curaçao y Huanda 

Amigo(a)nan di Centro Kibra Hacha 

Grupo di filatelista (postzegels) di Van Dorp na Dakota. 

Demas famia: Ignacio, Wolter, v/der Linde, de Cuba, 
Geerman, van Balkom, Agunbero, Semeleer, Rodri- 
guez, Lake, Winterdaal y conocirnan 

Ta invita pa acto di condolencia y despedida cu lo 
tuma lugar na Aurora Funeral Home diamars 3 di 
December 2019 di 9’or pa 11 ’or di mainta. Cremacion 
lo tuma lugar depues den seno familiar. 




Aufora 




jfaftgud *%ome & ^nematontf, 


The Lord is my shepherd; I shall not want. 

He maketh me to lie down in green pastures: 
he leadeth me beside the still waters. 

He restoreth my soul: 

he leadeth me in the paths of righteousness for his 
name's sake. 

Psalm 23: 1-3 

With deep sorrow we announce the passing of 
our beloved mother and grandmother 



Cecilia Garra 

*09-04-1928 - |24-11 -2019 
Widow of |Li An 

Left to mourn are her: 

Children: Tammie Lopez 
Jocelyn Garra 
tMelvin Garra 
tGuadalupe Garra 
Susan Garra 

Levie Garra and Rudy Mabalay 
Lucia Garra 
Teresa Garra 
Joseph Garra 

Grandchildren: Tayan Lopez, K-Ann, Karren, Ann 
Claire, Jasmine, RJ and Danica, Aaron and Arianne, 
Kenrick, Marichu, Mariel, Marjorie, Alyanna Li, 
Sharmaine, Kimberly, Jasmine 

The Funeral service will be held at the Inmaculate 
Conception at Sta Cruz on Tuesday December 3rd, 
2019 from 3 pm to 5 pm. The body will be laid at the 
catholic Cemetary in Sta Cruz. 

Viewing will be held at the Aurora Funeral Home on 
Monday December 2nd, 2019 from 8 pm to 10 pm 

We regret that we will not be able to receive any 
condolences after the funeral. 



PSALM 34:18 






















































AWEMainta 


Dialuna, 2 December 2019 



E unico corant GRATIS 



Abona awo 

Manda un e-mail na: 
Noticia@awemainta.com 
g sKirbi e palabranan: “Ami Kier Abona" 


UKe nos riba facebooK 

Keda “up to date” g MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completannente 

DIGITAL 
















